[Video] SA sanger en komediant kap dit uit in Pta-winkelsentrum | Maroela Media
[Video] SA sanger en komediant kap dit uit in Pta-winkelsentrum
Die Afrikaanse sanger Robbie Wessels het reeds sy “danstalent” gewys met sy dikwels skreeusnaakse en passievolle danspassies in musiekvideo’s soos “Macarena Mambo” en “Leeuloop”.
Nadat die komediant Nico Swartz egter onlangs opslae gemaak het met sý danstoertjies wat hy op die maat van Wessels se musiek uitvoer, het dié sanger Swartz tot ŉ kompetisie uitgedaag nét om te wys dat hy steeds koning kraai.
Dié uitdaging het waarskynlik gevolg nadat talle video’s van Swartz die rondte gedoen het waar hy die klere in kantoorgeboue laat waai en op die maat van Wessels se musiek dans om die “moraal te lig”.
Die sanger en komediant het onlangs weer die klere laat waai vir onderskeidelik ŉ noupassende swembroekie en ŉ knap oefenuitrusting om mekaar die stryd aan te sê in ŉ “danskompetisie” wat in die Menlyn Park-winkelsentrum plaasgevind het.
“Robbie, jy het kompetisie,” het Kobus Groenewald op Facebook geskryf. “Nico, ek dink jy het hier gewen. Julle laat my lag en terselfdertyd kry ek ŉ knop in my keel en verlang huis toe hier in Nieu-Seeland. Net ons mense het soveel gees.”
“Welgedaan, Robbie en Nico – julle albei is kampioene. Robbie want hy is Robbie, en hy het tyd afgestaan vir een van sy ‘fans’. Nico – jy vir jou ‘guts’. Julle albei het my sommer baie trots gemaak,” het Shantel Jenkins laat hoor.
Die video is meer as 19 000 keer gedeel en is sowat 360 000 keer gekyk.
Robbie Wessels video
[Luister] Invictus-liedjieskrywer droom groot met jongste album
bonnie · 1 jaar gelede
dankie julle vir die lekker vermaak wat julle maak. het dit reg baie geniet. eks is trots afrikaans.
Robbie het dalk dié ronde verloor, maar Poena bly koning!
Gerhardt O · 1 jaar gelede
Lekker man! Nou kry tog vir Heinz Winckler om ook sy boude te ontspan.
Ek looooovvvvveeee dit! Robbie jy het n mini me 😎
Estelle Claassens · 1 jaar gelede
Ag nee-wat Nico……ń gemaakte man na-aap werk nooit! 😀😂😀😉
Loslap · 1 jaar gelede
Jy ken duidelik nie die geskiedenis nie, doen jy? Robs het hom uitgedaag na die video van Nico by die werk, waar hy deelgeneem het aan hul “lipsync” kompitisie.
Jenny Thom · 1 jaar gelede
Ai, ek het nou behoorlik geskater van die lag.
Dit is voorwaar en tipies net ons ongelooflik boeremanne wat so geheel en al stuitig en verspot kan wees. Lief vir jul 2tjies
Dit is voorwaar en tipies net ons ongelooflike boeremanne wat so geheel en al stuitig en verspot en met hope “guts” kan wees. So eg Afrikaans. 10 uit 10
Grillerig – kon hul nie maar net “quick tan” eers kry nie?
O dis baie snaaks. Dankie julle twee dat ‘n mens darem weer kan lag na alles wat die afgelope tyd in die media gefloat het. Ek haal my hoed af vir julle. Dit verg guts hoor, maar baie dankie. Ek het so lekker gelag my make-up is daarmee heen. Doen so voort ons het julle nodig!!